Landsretten ændrer familierettens dom ændres således, at far og mor skal have fælles forældremyndighed
Ret: Vestre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

VESTRE LANDSRET
DOM

afsagt den 31. marts 2022

Sagen er behandlet for lukkede døre

Sag BS-283/2022-VLR
(15. afdeling)

Far
(advokat Søren Dueholm)

mod

Mor
(advokat Signe Worsøe Horstmann, beskikket)

Familieretten i Esbjerg har den 8. december 2021 afsagt dom i 1. instans (BS-
18667/2021-ESB).

Landsdommerne Thomas Jønler, Annette Nørby og Kristin Bergh (kst.) har
del-taget i ankesagens afgørelse.

Påstande
Appellanten, Far, har gentaget sin påstand for familieretten om, at parterne
skal have fælles forældremyndighed over Barn 1, Født 2014.

Indstævnte, Mor, har påstået dommen stadfæstet.

Mor har fri proces under anken.

Forklaringer
Parterne har afgivet supplerende forklaring.



/

2

Far har forklaret, at han i ansøgningen om forældremyndighed valgte ”meget
høj grad af konflikt” , fordi de havde været fem gange i familie-retten for at få
samværet til at fungere og stort set ikke havde nogen kommuni-kation. Han
skulle vælge mellem forslagene i skemaet, og han valgte det, der på det
tidspunkt passede bedst.

Deres kommunikation er blevet meget bedre, siden han den 1. december 2021
afgav forklaring for byretten. Aftalen om weekendsamvær hver 14. dag bliver
overholdt, og de har med hjælp fra Familieretshuset fået aftalt feriesamvær. De
har allerede lavet aftale om sommerferien.

I forbindelse med det seneste weekendsamvær fik han om fredagen en sms fra
Mor, hvor der stod, at hun og Barn 1 var flyttet til By 2. Han kontakte-de
Familieretshuset, der oplyste, at han skulle have haft besked om flytning 6
uger før. Da han skrev dette til Mor, kom hun med Barn 1, og han fik
samværet nogle timer forlænget. De har fået talt episoden igennem, og de har
fået aftalt, hvordan Barn 1 fremover kan komme afsted på samvær.

Barn 1 vil gerne have samvær, og de har det godt sammen. Han er en del af
Barn 1's liv, og det ønsker han at blive ved med at være.

Han og Mor kommunikerer også om andet end samvær. De har blandt andet
talt om, hvorfor Mor og Barn 1 er flyttet til By 2. Han tror godt, at han og Mor
ville kunne tale om andre ting end samvær, der vedrører Barn 1.

Han har ikke talt med Mor om, hvordan det går med Barn 1 i skolen. Det er
han usikker på, om Mor vil fortælle om.

Mor har forklaret, at hun og Barn 1 flyttede til By 2 i sidste uge. Hun bor
midlertidigt hos noget familie og leder efter egen bolig. Barn 1's søster Person
bor hos sin far.

De har et bedre netværk i By 2, og Barn 1 startede i en ny skole i mandags.
Det var en positiv oplevelse, og Barn 1 virker glad.

Både hun og Barn 1 har været meget syge, og derfor havde Barn 1 meget
fravær fra den tidligere skole. Der var også meget uro i klassen.

Hun er enig i, at Barn 1's samvær med Far går godt, og at Barn 1 er glad for
samværet. Hun er også enig i, at hun og Far er blevet bedre til at kommunikere
i forbindelse med samværet. De taler også sammen om andre ting. De har
blandt andet talt om flytningen, og det virkede som om, Far godt kunne forstå
hendes



/

3

beslutning. Hun tror godt, de vil kunne tale om noget vedrørende Barn 1, der
er svært.

Siden byrettens dom er hun og Far blevet enige om feriesamvær.

Hun ønsker fortsat ikke, at Far skal have del i forældremyndigheden. Han er
først kommet ind i Barn 1's liv i 2018, og samværet har tidligere fungeret
dårligt. Hun og Barn 1 er lige flyttet, og situationen er skrøbelig. Hun er
bekymret for, at Far vil blande sig i både hendes og Barn 1's privatliv. Hun er
indstillet på, at Far får del i forældremyndigheden, når der er gået et par år.

Landsrettens begrundelse og resultat
Far og Mor har for landsretten begge forklaret, at det siden byrettens dom er
gået fint med samarbejdet omkring weekend-samvær, at de har indgået en
aftale om feriesamvær, og at de også kan tale sammen om andet, der vedrører
Barn 1. De er desuden enige om, at Barn 1 er glad for samværet med sin far.

Herefter, og da der ikke i øvrigt er forhold, der taler imod etablering af fælles
forældremyndighed, finder landsretten efter en samlet vurdering, at det er
bedst for Barn 1, at Far får del i forældremyndigheden.

Efter det anførte tager landsretten Fars påstand til følge.

THI KENDES FOR RET:

Familierettens dom ændres således, at Far og Mor skal have fælles
forældremyndighed over Barn 1.

Ingen af parterne skal betale sagsomkostninger for nogen af retterne til den an-
den part eller til statskassen.



/